זוטרופוליס 2

**זוטרופוליס 2** (באנגלית: **Zootopia 2**) הוא שמו של הסרט ה-64 בסדרת סרטי ההנפשה הקלאסיים של אולפני ההנפשה של וולט דיסני. הסרט הוא סרט הרפתקאות קומי שהוכרז רשמית על ידי מנכ"ל דיסני, בוב אייגר, בפברואר 2023. הסרט יצא לאקרנים ב-26 בנובמבר 2025.

בינואר 2026 הפך זוטרופוליס 2 לסרט האנימציה הרווחי ביותר אי פעם בהוליווד.

הסרט זכה בפרס באפט"א לסרט האנימציה הטוב ביותר בטקס פרסי האקדמיה הבריטית לקולנוע ה-79.

## תקציר העלילה
הבלשים ג'ודי הופס וניק ויילד מוצאים את עצמם בשביל מתפתל בעקבות זוחל מסתורי אשר הגיע לזוטרופוליס ועושה בלגן בעיר היונקים. כדי לפצח את התיק, ניק וג'ודי מוכרחים לצאת ולחקור אזורים חדשים בעיר.

במהלך הסרט הבלשים מגלים שהנחש הוא צאצא של מייסדת העיר, עובדה שנמחקה על ידי שותפה, שגנב לה את הפטנט, והנחש מנסה להחזיר את הזוחלים לזוטרופוליס.

## מדבבים
*ג'יניפר גודווין בתפקיד הארנבת ג'ודי הופס.
*ג'ייסון בייטמן בתפקיד השועל ניק ויילד.
*קי הוי קואן בתפקיד גארי הנחש, נחש אותו פגשו ניק וג'ודי.
*קואינטה ברונסון בתפקיד דוקטור גודוואי, קווקה אשר משמשת בתור פסיכולוגית של ניק וג'ודי.
*שאקירה בתפקיד הצביה הזמרת גאזל.
*פורצ'ן פיימסטר - בתפקיד ניבלס מייפלסטיק, בונה שפוגשת את ג'ודי וניק בשוק.
*פטריק וורברטון - ראש העיר בריאן וינדנסר, סוס, שחקן לשעבר וראש העיר הנוכחי של זוטרופוליס.
*אידריס אלבה בתפקיד התאו צ'יף בוגו.
*איווט ניקול בראון - הדוכסית דובה.
*אנדי סמברג - פוברט לינקסלי, שונר.
*מקולי קאלקין - קאטריק לינקסלי, שונר.
*ברנדה סונג - קיטי לינקסלי, שונר.
*דייוויד סטראתיירן - מילטון לינקסלי, שונר.
*דני טרחו - ג'סוס, בסיליסק ירוק.
*אד שירן - אד שירין, כבש.
*רוברט אירווין - רוברט פארווין, קואלה.
*בלייק סלאטקין - באלייק לאמבקין, כבש.
*בוני האנט - בוני הופס, אמא של ג'ודי.
*דון לייק - סטו הופס, אבא של ג'ודי.
*אלן טודיק - דיוק ויזלטון.
** טודיק דיבב גם שף דביבון צרפתי המבוסס על דמותו של סקינר מהסרט "רטטוי" של פיקסאר
*ז'אן רנו - בושרון, תיש במשטרת זוטרופוליס
*דוויין ג'ונסון - זיק, דיקדיק
*ג'וש גד - פול מולדבראט, חפרפרת במשטרת זוטרופוליס
*סטפני ביאטריס - בלואטס, היפו במשטרת זוטרופוליס
*וילמר ולדראמה - היגינס, היפו במשטרת זוטרופוליס
*רייצ'ל האוס - סבתא טולר, אסירה (מבוססת על דמותה של טאלה מהסרט "מואנה 2" שדובבה גם היא על ידי האוס)
*אאולי'אי קרוואליו - העט אנטי-רעל המדברת של גארי
*אניקה נוני רוז - עכברה, מנחת "גלגל המזל"
*ג'ון לגוויזאמו - אנתוני, דוב נמלים
*ג'ון סקוויב - גראם גראם, סבתה של ג'ודי
*מייקל ג'יי פוקס - מייקל ג'יי דה פוקס, אסיר שועל

## הפקה
### רקע
הסרט "זוטרופוליס" (2016) היה לסרט השני הרווחי ביותר בהיסטוריה של חטיבת ההנפשה של דיסני לתקופתו (אחרי "לשבור את הקרח"). כשנשאלו לגבי האפשרות לסרט המשך ציינו במאי הסרט הראשון, ביירון הווארד וריץ' מור, שלאחר שכבר בנו את היקום שבו מתרחש הסרט, כתיבת המשך תהיה קלה יותר, מה גם שישנם רעיונות רבים שלא נעשה בהם שימוש בסרט הראשון.

בין השנים 2020 ל-2022, על רקע מגפת הקורונה והשפעותיה על הרגלי הצפייה של הציבור בסרטי קולנוע, ומסיבות נוספות, לא הצליחה דיסני ליצור סרט מונפש שובר קופות בסדרי הגודל אליהם הייתה מורגלת. "ריה והדרקון האחרון" ו"עולם מוזר" לא הצליחו להרוויח בקופות הקולנוע, וגם "אנקאנטו", אף על פי שנחשב ללהיט, לא הרוויח כמצופה. על רקע זה, כמו גם על רקע הצלחתם של אולפני הנפשה אחרים להציג להיטים קופתיים, נאלצה דיסני לגבש תוכנית להחזרת אולפני ההנפשה שלה לרווחיות. לאור זאת, בשיחה עם בעלי המניות של דיסני בפברואר 2023, הודיע בוב אייגר, מנכ"ל החברה, כי בשנים הקרובות יתמקדו אולפני ההנפשה של וולט דיסני ופיקסאר בזיכיונות מצליחים שמהווים השקעה בטוחה, והכריז על הפקת שלושה סרטי המשך מזיכיונות רווחיים במיוחד, "לשבור את הקרח 3" ו"זוטרופוליס 2" מאולפני דיסני, ו"צעצוע של סיפור 5" מפיקסאר, שקודמיהם הרוויחו למעלה ממיליארד דולר כל אחד, והיו מועמדים או זכו בפרס אוסקר. במקביל הודיע אייגר על פיטוריהם של 7,000 מעובדי החברה, מהלך שצפוי לחסוך לדיסני 5.5 מיליארד דולר.

### כתיבה
עם הכרזת הסרט על ידי אייגר, אישר ג'ארד בוש שהוא מעורב בכתיבת התסריט.

### הפצה
כרזה שוחררה ב-20 במאי 2025 יחד עם טיזר טריילר ראשון.

## פרסים ומועמדויות

## קישורים חיצוניים

## הערות שוליים

קטגוריה:דיסני: סרטים
קטגוריה:סרטי אנימציה ממוחשבת
קטגוריה:סרטי קומדיה מונפשים
קטגוריה:סרטי אנימציה על בעלי חיים
קטגוריה:סרטי הרפתקאות אמריקאיים
קטגוריה:סרטי המשך אמריקאיים
קטגוריה:זוטרופוליס (זיכיון)
קטגוריה:אולפני ההנפשה של וולט דיסני: סרטים
קטגוריה:זוכי פרס באפט"א לסרט אנימציה הטוב ביותר